Frode Øverli

**Frode Øverli** (født 1968) er en norsk tegneserieskaper som blant annet står bak serien *[[Pondus]]*.

I forbindelse med 100-årsjubileet for tegneserier i Norge i 2011, var han en av fire tegneseriekunstnere som fikk sine arbeider gjengitt på et norsk frimerke; hans bidrag var Pondus.

## Karriere
Allerede som elev skulle en skoleoppgave føre ham hjem til tegneren Arild Midthun, som siden ble hans mentor. Øverli startet sin tegnekarriere som 17-åring i 1984, da han kom på trykk i *[[Fantomet]]* med en Fantomet-parodi. På den tiden var han fremdeles skoleelev, men tegnet flittig. Bare to år senere tegnet han fast for det nystartede humorbladet *[[Pyton (tegneserie)|Pyton]]*. I begynnelsen tegnet han etter manus skrevet av Dag Kolstad, John Kåre Raake og senere også Bjørn Ousland, men etter en stund måtte han selv begynne å skrive historiene da det var begrenset hva andre kunne skrive for ham. Hans mest kjente serier fra tiden i *Pyton* er *[[Deep Shit Junkies]]* og *[[Birger og Egil]]*. Pyton-perioden varte helt fram til 1996. 

Da det ble klart at *Pyton*s storhetstid var forbi, kontaktet han i 1995 Bladkompaniet med humorserien *A-laget,* som handlet om tre fotballsupportere. Den ble etter hvert utviklet til det vi i dag kjenner som *[[Pondus]]*, som debuterte i norske aviser den 28. oktober 1995. Våren 1996 ble *Pondus* fast innslag i bladet *[[Ernie]]*, hvor den raskt ble svært populær. Sommeren 2000 fikk *Pondus* sitt eget månedsblad.

Parallelt med *Pondus* tegner Øverli også serien *[[Rutetid]],* og han står også bak serien *[[Riskhospitalet]]*. Med *Pondus* har Øverli vunnet Sproingprisen to ganger. I 1998 vant han den for det første *Pondus*-albumet, *Alt for Norge*. I 2003 vant han på nytt prisen for *Pondus julespesial 2003*. I 2006 mottok han Adamsonstatuetten som utdeles av Svenska Serieakademin. I 2012 ble han tildelt Årets Ølhund av BROD.

I oktober 2025 kunngjorde Øverli at han slutter å tegne Pondus fast, og at bladet blir nedlagt.

## Bibliografi

### Pondus
Det er utgitt 24 bøker i hovedserien. Disse samler stripene og søndags-halvsidene tilnærmet komplett og i kronologisk orden.
* 2001: *Første omgang*, ISBN 82-509-4551-4
* 2002: *Andre omgang*, ISBN 82-509-4788-6
* 2003: *Hat trick*, ISBN 82-509-4955-2
* 2004: *Flat firer*, ISBN 82-509-5204-9
* 2005: *Fem Rette*, ISBN 82-509-5409-2
* 2006: *0–6*, ISBN 82-509-5592-7
* 2007: *Sju lange og sju breie*, ISBN 9788242931320
* 2008: *8. divisjon*, ISBN 82-429-3697-8
* 2009: *Nummer 9*, ISBN 978-82-429-4059-9
* 2010: *Ti tette og en badehette*, ISBN 978-82-429-4198-5
* 2012: *11 i hatten*, ISBN 9788242945785
* 2013: *Den 12. mann*, ISBN 9788242948656
* 2014: *Tretten Pils og En Kebab*, ISBN 9788242950628
* 2015: *Fjorten av samme sorten*, ISBN 9788242952653
* 2016: *15 Tenner i En pose*, ISBN 9788242953483
* 2017: *17 i nøtten,* ISBN 9788242959959
* 2018: *Minus 18 på det ene øyet,* ISBN 9788293718024
* 2020: *Hey Nineteen*, ISBN 9788293718260
* 2021: *20 i stil,* ISBN 9788293718635
* 2022: *21 års grense*, ISBN 9788284420066
* 2023: *22 mil igjen*, ISBN 9788284420561
* 2024: *23 meter offside*, ISBN 9788284421100
* 2025: *Pondus 24/7*, ISBN 9788284421711

*Eliteserien*, der alle stripene fra dag én er samlet, kom ut i 2008. Per 2025 er det gitt ut 26 bøker i den serien.

Det er også gitt ut diverse album, blant annet et årlig julealbum. I julealbumet tegner Øverli gjerne historier som er lenger enn de han lager når han tegner i stripeformat.

### Illustrasjoner for andre forfattere
Øverli har foruten å tegne tegneserier også illustrert flere bøker for andre forfattere:

* 1999: *Du skjødded iggetigg! – allergikerens snørrete liv og historie; med allergisk-norsk ordbok* – Hans-Petter Jørgensen / Olav Viksmo-Slettan, ISBN 82-7384-745-4
* 1999: *GGG – Gyldendals gode gutteguide* – Finn Bjelke / Yan Friis, ISBN 82-05-27776-1
* 2001: *Røykehåndboka – en hjelp til forfulgte røykere* – Arne Garvang, ISBN 82-516-1861-4
* 2002: *Pappa for første gang* – Finn Bjelke, ISBN 82-05-30282-0
* 2002: *144 ting du ikke trenger å vite om fotball* – Atle Nielsen, ISBN 82-516-1960-2
* 2003: *144 ting du ikke trenger å vite om pop-musikk* – Atle Nielsen, ISBN 82-516-2027-9
* 2003: *Skilt mann – bruksanvisning for et brukbart samlivsbrudd* – Erlend Eskeland / Jon Toset, ISBN 82-03-22799-6
* 2003: *Verdens morsomste vitser* – Redaksjon: Kristin Preus Efskin / Oliver Møystad / Sissel Viggen, ISBN 82-05-31492-6
* 2004: *Småbarnspappa for første gang* – Finn Bjelke, ISBN 82-05-32622-3
* 2004: *144 ting du ikke trenger å vite om film* – Atle Nielsen, ISBN 82-516-2069-4

### Annet
* 2004: *[[Riskhospitalet]]*, ISBN 82-509-5141-7
* 2017: *Riskhospitalet 20 år*, ISBN 9788242957832
* Det finnes per 2025 seks album og sju bøkerav *[[Rutetid]]*

## Fotnoter

## Referanser


## Eksterne lenker

* Pondus.no &ndash; Offisiell nettside for Pondus